Relectio De Poenitentia Habita In Academia Salmanticensis, Anno M.D.XLVIII., "Præterea. Concilium Tridentinum ſeſsione. 6. cap. 14. poſtea…"
author: Melchor Cano
source date: 1558
edition published: 2019-07-31
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Præterea. Concilium Tridentinum ſeſsione. 6. cap. 14. poſteaquàm difiniuit, sacramentum penitentiæ ad lapſi reparationem, velut secundam poſt naufragium tabulam, neceſ ſarium eſ ſe: decernit protinus, hoc sacramento contineri, non modo ceſ ſationem peccatorum, & eorundem ſacramentalem confeſsionem, & ſacerdotalem abſolutionem: verumetiam ſatisfactionem: per ieiunia, eleemoſynas, orationes, & alia pia ſpiritualis vitæ exercitia, non quidem pro pœna æterna, ſed pro pœna temporali, & de hac (inquit) pœnitentia ſcriptum eſt. Memor eſto, vnde excideris, & age pœnitentiam, & prima opera fac, & iterum. Quæ ſecundum triſtitia eſt, pœnitentiam in ſalutem ſtabilem operatur, & rurſus, pœnitentiam agite, & facite fructus dignos pœnitentiæ. Quæ omnia loca de pœnitentia exteriori eſ ſe intelligenda, per quam ſcilicet exterior ſatisfactio pro peccatis fit, ſuperius certis argumentis commoſtrauimus.